《越山四见亭》
宋代·刘瑾

山山能作雨，面面尽来峰。倚遍栏干曲，归心曲曲同。

作者简介：吉州永新人，字元忠。刘沆子。第进士。为馆阁校勘。历通判睦州、淮南转运副使、河北转运使等，累拜天章阁待制、知瀛州。坐事改镇广州。与枢密院论戍兵不合，改虔州。战棹都监杨从先奉旨募兵不至，擅遣其子杨懋纠诸县巡检兵集郡下，瑾怒责之，遽发悖谬语，为懋诉于朝，因废于家。逾年复待制、知江州，历福州、秦州、成德军。素有操尚，所至以能称，然御下苛严，好面折人短，以故多招訾怨。